***დანართი № 4***

**ილიას სახელმწიფო უნივერსიტეტი**

**მეცნიერებათა და ხელოვნების ფაკულტეტი**

**სადოქტორო პროგრამა: ფსიქოლოგია**

**ზეპირი გამოცდის შეფასების ფორმა**

დარგობრივი კომისიის წევრი/წევრები (სახელი, გვარი):

1. კანდიდატის სახელი და გვარი

სადოქტორო პროგრამის კანდიდატთან ზეპირი გამოცდა ფასდება ორი ძირითადი კრიტერიუმის მიხედვით - დისკუსია და პრეზენტაციის ეფექტურობა.

* **პრეზენტაცია -** ზეპირი გამოცდის დროს აპლიკანტმა უნდა წარმოადგინოს 15 წუთიანი PP-პრეზენტაცია მის მიერ წარდგენილი სადოქტორო კვლევითი განაცხადის შესახებ. პრეზენტაციის შეფასებისას გათვალისწინებული იქნება მისი თანმიმდევრულობა და ფოკუსის სიცხადე.
* **დისკუსია -** სადოქტორო კვლევითი განაცხადის პრეზენტაციის შემდეგ გაიმართება დისკუსია. დისკუსიისას განხილული იქნება ისეთი საკითხები, როგორიც არის საკვლევი თემა/პრობლემა ლიტერატურის მიმოხილვა, კვლევის მიზანი, საკვლევი კითხვა/კითხვები, (ჰიპოთეზა), მეთოდი და კვლევის მოსალოდნელი შედეგები. დისკუსიისას შეფასდება სადოქტორო პროგრამის კანდიდატის უნარი უპასუხოს დარგობრივი კომისიის წევრების კითხვებს კომპეტენტურად, არგუმენტირებულად და თანმიმდევრულად.

ზეპირი გამოცდის თითოეული კრიტერიუმი ფასდება ხუთქულიანი სარეიტინგო სკალის მიხედვით. სარეიტინგო სკალაზე ქულები განლაგებულია ყველაზე მაღალი (5 ქულა - ძალიან კარგი) ყველაზე დაბალ ქულამდე (0 ქულა - მიუღებელი). ზეპირი გამოცდის ჯამური სარეიტინგო ქულა გამოითვლება თითოეულ კრიტერიუმში მიღებული სარეიტინგო ქულათა საშუალო არითმეტიკული მაჩვენებლებით. ზეპირი გამოცდის მაქსიმალური ჯამური სარეიტინგო ქულა არის 5, ხოლო მინიმალური ბარიერი - 3.

**ზეპირი გამოცდის შეფასების მატრიცა**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
|  | **კომპონენტები** |  |  | **5** | **4** | **3** | **2** | **1** | **0** |
| **პრეზენტაცია** | |  | |  |  |  |  |  |  |
| **დისკუსია** | |  | |  |  |  |  |  |  |
|  | | ***ჯამური სარეიტინგო ქულა:*** | |  |  |  |  |  |  |

***შეფასების რუბრიკა:***

**პრეზენტაცია:**

5 ქულა - კანდიდატი მასალას გასაგებად გადმოსცემს, ლიტერატურა შესაბამისია საკვლევი საკითხის, საკვლევი საკითხი სწორადაა ფორმულირებული, შერჩეული კვლევის მეთოდი (მეთოდი/ები, კვლევის მონაწილეები, კვლევის დიზაინი) შეესაბამება საკვლევ საკითხს. პრეზენტაციაში კანდიდატს გათვალისწინებული აქვს დარგობრივი კომისიისგან მიღებული უკუკავშირი. შინაარსი და ვიზუალური მხარე შეესაბამება ერთმანეთს, პრეზენტაცია ლოგიკურადაა აგებული.

4 ქულა - ლიტერატურა დამუშავებულია, მაგრამ ერთეული შეცდომებით (ზოგიერთი წყარო არ არის მეცნიერული), ან მოძველებულია, ლიტერატურა შესაბამისია საკვლევი თემის; საკვლევი საკითხის ფორმულირებაში ერთეული უზუსტობებია; ერთეული შეცდომებია კვლევის მეთოდის ცალკეულ კომპონენტთან დაკავშირებით (მეთოდი/ები, კვლევის მონაწილეები ან კვლევის დიზაინი), თუმცა მთლიანობაში კვლევის მეთოდოლოგია შეესაბამება საკვლევ საკითხს. პრეზენტაციაში კანდიდატს უმეტესწილად გათვალისწინებული აქვს დარგობრივი კომისიისგან მიღებული უკუკავშირი. პრეზენტაცია ლოგიკურადაა აგებული.

3 ქულა - ლიტერატურა შეესაბამება საკვლევ თემას, თუმცა მოძველებულია ან მწირია; საკვლევი საკითხის ფორმულირებულია, თუმცა საჭიროებს დავიწროვებას. კვლევის მეთოდი შეესაბამება საკვლევ თემას/საკითხს, თუმცა საჭიროებს დაზუსტებას. კანდიდატს დარგობრივი კომისიის უკუკავშირი მხოლოდ ნაწილობრივ აქვს გათვალისწინებული. პრეზენტაცია ლოგიკურადაა აგებული.

2 ქულა - საკვლევი თემა განსაზღვრულია, თუმცა საჭიროებს დავიწროვებას. საკვლევი კითხვა ფორმულირებულია, მაგრამ ძალიან ფართოა და იმეორებს უკვე არსებულ ცოდნას; განხილული ლიტერატურის მეცნიერული სანდოობა სადავოა, კვლევის მეთოდი არაზუსტია. კანდიდატს არ აქვს გათვალისწინებული დარგობრივი კომისიის უკუკავშირი.

1 ქულა - საკვლევი თემა განსაზღვრულია, თუმცა საჭიროებს დაზუსტებას. საკვლევი კითხვა არ არის ფორმულირებული, განხილული ლიტერატურა არ შეესაბამება საკვლევ სფეროს, კვლევის მეთოდი არ არის მოცემული. კანდიდატს არ აქვს გათვალისწინებული დარგობრივი კომისიის უკუკავშირი.

0 ქულა - კანდიდატის პრეზენტაცია არ შეესაბამება საკვლევ თემას/საკითხს. კანდიდატს არ აქვს განხილული ლიტერატურა, კვლევის მეთოდი. არ აქვს გათვალისწინებული დარგობრივი კომისიის უკუკავშირი.

**დისკუსია:**

5 - კანდიდატი ყველა კითხვაზე ამომწურავად და დასაბუთებულად პასუხობს.

4 - კანდიდატი კითხვების უმრავლესობაზე ამომწურავად და დასაბუთებულად პასუხობს.

3 - კანდიდატი კითხვების უმრავლესობას პასუხობს, თუმცა მის პასუხებს აკლია დასაბუთება.

2 - კანდიდატი მხოლოდ რამდენიმე კითხვას პასუხობს.

1 - კანდიდატი პასუხობს ერთეულ კითხვას, თუმცა მისი პასუხების უმრავლესობა ან არაზუსტია ან აკლია დასაბუთება.

0 - კანდიდატი ვერ პასუხობს დასმულ კითხვებს.

(3) დარგობრივი კომისიის წევრების სახელი, გვარი:

(4) ხელმოწერა:

(5) თარიღი: